CELEX: 32004D0564
Language: bg
Date: 2004-07-20 00:00:00
Title: Решение на Комисията от 20 юли 2004 година относно референтните общностни лаборатории за епидемиология на зоонозите и за салмонелите и референтните национални лаборатории за салмонелите (нотифицирано под номер С(2004) 2781)Текст от значение за ЕИП.

Важна правна забележка

|

32004D0564

Официален вестник n° L 251 , 27/07/2004 стр. 0014 - 0017 Официален вестник n° L 267 , 12/10/2005 стр. 0077 - 0080

		20040720Решение на Комисиятаот 20 юли 2004 годинаотносно референтните общностни лаборатории за епидемиология на зоонозите и за салмонелите и референтните национални лаборатории за салмонелите(нотифицирано под номер С(2004) 2781)(текст от значение за ЕИП)(2004/564/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2003/99/ЕО на Европейския парламент и на Съвета от 17 ноември 2003 г. относно мониторинга на зоонозите и заразните агенти, причиняващи зоонози, и за изменение на Решение 90/424/ЕИО на Съвета и за отмяна на Директива 92/117/ЕИО на Съвета [1], и по-специално член 10, параграфи 1, 2 и 4 от нея,като взе предвид Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига [2], и по-специално член 11, параграфи 1, 2 и 4 от него,като има предвид, че:(1) Директива 92/117/ЕИО на Съвета [3] определя референтна общностна лаборатория за епидемиология на зоонозите и референтна общностна лаборатория за салмонелите. Директива 2003/99/ЕО предвижда Директива 92/117/ЕИО да бъде отменена, считано от 12 юни 2004 г.(2) По силата на Директива 2003/99/ЕО, Европейският орган за безопасност на храните трябва да отговаря за задачите, равнозначни на тези, изпълнявани от референтните общностни лаборатории за епидемиология на зоонозите. За да бъде осигурен обаче безпрепятственият преход към новата организация, се налага да се потвърди за ограничен период от време определянето на сегашната референтна лаборатория за епидемиология на зоонозите. Уместно е следователно да се престъпи към ново определяне — временно — на тази лаборатория като референтна общностна лаборатория за епидемиология на зоонозите.(3) Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на съответствието със законодателството в областта на фуражите и храните и правилата за опазване здравето на животните и хуманното отношение към животните [4], определя референтна общностна лаборатория за салмонелите, определена с Директива 92/117/ЕИО като референтна общността лаборатория за анализ и опити за зоонозите (салмонелите), считано от 1 януари 2006 г. До тази дата, за да се избегне липсата на такава референтна лаборатория в Общността, е уместно да се определи, отново — временно, тази лаборатория като референтна общностна лаборатория за салмонелите.(4) Уместно е да се уточни за нуждите на финансовото управление, че новото определение на референтните общностни лаборатории, за което става дума по-горе, ще влезе в сила на датата, на която ще преустанови действието си Директива 92/117/ЕО.(5) Налага се да се дефинират отново отговорностите и задачите на референтната общностна лаборатория за салмонелите и на съответните национални референтни лаборатории при новата правна рамка, установена с Директива 2003/99/ЕО и с Регламент (ЕО) № 2160/2003. Референтната общностна лаборатория за салмонелите развива своята дейност преди всичко в областта на живите животни и не се налага да се променя работната ѝ програма за 2004 г. Референтната общностна лаборатория и референтните национални лаборатории за салмонелите ще поемат новите си компетенции от 1 януари 2005 г.(6) Предвидените в настоящото решение мерки са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1Bundesinstitut für Risikobewertung, Берлин, Германия, е определен за референтна общностна лаборатория за епидемиология за зоонозите до 31 декември 2004 г.Член 21. Rijksininstitut voor Volksgezodheid в Milieu, Bilthoven, Нидерландия е определен за референтна общностна лаборатория за салмонелата до 31 декември 2005 г.2. Отговорностите и задачите на референтната общностна лаборатория, посочени в параграф 1, са определени в приложение I. Те се прилагат по отношение на области, различни от тази на живите домашни птици, считано от 1 януари 2005 г.Член 3Отговорностите и задачите на националните лаборатории за салмонела са определени в приложение II. Те се прилагат по отношение на области, различни от тази на живите домашни птици, считано от 1 януари 2005 г.Член 4Настоящото решение се прилага от 12 юни 2004 г.Член 5Адресати на настоящото решение са държавите-членки.Съставено в Брюксел на 20 юли 2004 година.За КомисиятаDavid ByrneЧлен на Комисията[1] ОВ L 325, 12.12.2003 г., стр. 31.[2] ОВ L 325, 12.12.2003 г., стр. 1.[3] ОВ L 62, 15.3.1993 г., стр. 38. Директива, последно изменена с Регламент (ЕО) № 806/2003 (ОВ L 122, 16.5.2003 г., стр. 1).[4] ОВ L 165, 30.4.2004 г., стр. 1.--------------------------------------------------20040720ПРИЛОЖЕНИЕ IОтговорности и задачи на референтната общностна лаборатория за салмонелите в съответствие с Директива 2003/99/ЕО и Регламент (ЕО) № 2160/20031. Области по компетентноста) Идентифициране и разработване на бактериологични методи за детекция и, при необходимост, определяне на количеството на зоонозни салмонели при добитъка, в храните за животни и в хранителните продукти, както и във взетите в околната среда проби.б) Подтипизиране на зоонозните салмонели, по-конкретно серотипизиране, и друго подтипизиране, включително посредством фенотипни и генетични методи.в) Анализ на антимикробната чувствителност на биологичния материал от зоонозни салмонели.г) Идентифициране и разработване на имунологични методи за зоонозните салмонели.д) Идентифициране и разработване на методи за вземане на проби.2. Общи функции и задачиа) Подробно запознаване на референтните национални лаборатории с методите за анализ, по-конкретно с референтните методи.б) Координиране на прилагането от референтните национални лаборатории на методите, предмет на точка а), по-конкретно чрез организиране на сравнителни опити и чрез подходящо наблюдение на тези опити, в съответствие с приетите в международен план протоколи, в случай че такива има.в) Координиране в областта по компетентност на необходимите конкретни мерки по разработване на нови методи за анализ и информиране на референтните национални лаборатории за напредъка в тази област.г) Организиране на начално обучение и непрекъснато обучение за персонала от референтните национални лаборатории и за експертите от развиващите се страни.д) Сътрудничество с лабораториите на трети страни, които имат еднакви компетенции.3. Специфични функции и задачиа) Предоставяне на техническа помощ на Комисията в рамките на организирането на програмите за наблюдение на салмонелите и на антимикробната асоциирана резистентност в съответствие с членове 4, 5 и 7 от Директива 2003/99/ЕО.б) Предоставяне на техническа помощ на Комисията при определяне на общностните цели в съответствие с член 4 от Регламент (ЕО) № 2160/2003.в) Консултиране с Комисията по аспектите, свързани с талоните-ваксина за салмонела, и по други специфични методи за контрол, ако се налага.г) Предоставяне на техническа помощ на Комисията, ако се налага, за участие в международни форуми, свързани с областите по компетентност, определени в точка 1 и отнасящи се по-конкретно до стандартизацията на методите за анализ и тяхното прилагане.д) Събиране на данни и информация относно развиваните дейности и използваните методи в референтните национални лаборатории, като за това се информира Комисията.е) Следене на еволюцията на епидемиологията на салмонелите.ж) Сътрудничество, ако се налага, с общностните структури, които се занимават с наблюдението на салмонелите, по–специално с мрежата за епидемиологично наблюдение и за контрол на заразните болести в Общността, създадена с Решение № 2119/98/ЕО на Европейския парламент и на Съвета [1], включително със съответните специализирани мрежи за наблюдение.4. Референтната общностна лаборатория прилага система за осигуряване на качеството и е одобрена в съответствие със стандарт EN ISO/IEC 17025 до 12 декември 2005 г. най-късно.[1] ОВ L 268, 3.10.1998 г., стр. 1. Решение последно изменено с Регламент (ЕО) № 1882/2003 (ОВ L 284, 31.10.2003 г., стр. 1).--------------------------------------------------20040720ПРИЛОЖЕНИЕ IIОтговорности и задачи на референтните национални лаборатории за салмонелите в съответствие с Директива 2003/99/ЕО и с Регламент (ЕО) № 2160/20031. Общи задачиа) Сътрудничество с референтната общностна лаборатория в тяхната област по компетентност.б) Координиране, ако се налага, на дейностите на лабораториите за анализ на вземането на проби в съответствие, по-конкретно с членове 4, 5 и 7 от Директива 2003/99/ЕО.в) Координиране дейностите на лабораториите за анализ на пробите в съответствие с член 12, параграф 1 от Регламент (ЕО) № 2160/2003.г) Ако се налага, организиране на сравнителни опити между лабораториите, предмет на точки б) и в), и осигуряване на съответно наблюдение на тези опити.д) Осигуряване предаването на информации, предоставени от общностната лаборатория, на компетентния орган и на лабораториите, предмет на букви б) и в).е) Предоставяне на научна и техническа помощ на техния национален компетентен орган в тяхната област по компетентност.2. Специфични функции и задачиа) Участие, ако се налага, в програми за наблюдение на салмонелите и на асоциираната антимикробна резистентност в съответствие с Директива 2003/99/ЕО, както и в анализа и в опитите за салмонелите в съответствие с Регламент (ЕО) № 2160/2003.б) Организиране, ако се налага, на обучение на персонала на въпросните лаборатории.в) Информиране, ако се налага, на референтната общностна лаборатория за аспектите, свързани с талоните-ваксина за салмонелата, и за други специфични методи за контрол.г) Събиране на данни и на информация относно развиваните дейности и използваните методи във въпросните лаборатории, като за това се информира референтната общностна лаборатория.д) Следене на еволюцията на епидемиологията на салмонелите.--------------------------------------------------